บีโอไอแฟร์คาดเงินสะพัด7พันล้านบาท
เลขาธิการคณะกรรมการส่งเสริมการลงทุนคาดเงินสะพัดกว่า7พันล้านบาทในการจัดงานบีโอไอแฟร์พ.ย.นี้
23 ส.ค. 2554

เลขาธิการคณะกรรมการส่งเสริมการลงทุนคาดเงินสะพัดกว่า7พันล้านบาทในการจัดงานบีโอไอแฟร์พ.ย.นี้  
นางอรรชกา สีบุญเรือง เลขาธิการคณะกรรมการส่งเสริมการลงทุน (บีโอไอ) เปิดเผยว่า การจัดงานบีโอไอแฟร์ 2011 ระหว่าง10-25 พ.ย.2554 ที่อิมแพ็ค เมืองทองธานี ประเมินมูลค่าทางเศรษฐกิจที่จะเกิดขึ้นจากการจัดงานดังกล่าวโดยก่อให้เกิดเม็ดเงินไม่ต่ำกว่า 7,000 ล้านบาท ทั้งนี้ การประเมินมูลค่าทางเศรษฐกิจ แบ่งออกเป็นมูลค่าจากช่วงก่อนการจัดงาน มาจากการออกแบบและก่อสร้างพาวิลเลียนต่างๆประมาณกว่า2,000 ล้านบาท ธุรกิจสื่อโฆษณา และการประชาสัมพันธ์ ประมาณ  200 ล้านบาท ระหว่างการจัดงานคาดว่า จะมีการจับจ่ายใช้สอย 2,000 ล้านบาท และช่วงหลังการจัดงาน เกิดการซื้อขายอีก3,000 ล้านบาท  
"บริษัทข้ามชาติที่บีโอไอเชิญเข้าร่วมกิจกรรมระหว่างงานมีการลงทุนในไทยแล้วกว่า 1 ล้านล้านบาท เกิดการจ้างงานคนไทยกว่า 370,000 คน และส่วนใหญ่เป็นบริษัทชั้นนำ มีแผนจะขยายการลงทุนในประเทศไทยต่อเนื่อง ซึ่งจะช่วยให้เกิดมูลค่าเงินลงทุนเพิ่มขึ้น จ้างงานคนไทยมากขึ้น"นางอรรชกา กล่าว